cyanic-selkie/wikianc huggingface dataset:
Port Arthur (Tasmania)
Historie
Fra 1833 til 1853 fungerte byen som en britisk fengselskoloni. Fengselet er kjent for å ha huset noen av britenes tøffeste innsatte, og for innføring av en meget streng fengselspolitkk. Fengselet avskaffet fysisk avstraffelse til fordel for psykisk avstraffelse. Fysisk avstraffelse gjorde de innsatte hardere, men endret ikke deres oppførsel. Mat ble brukt som belønningsmiddel for innsatte som oppførte seg bra. De fikk større mengder mat eller tilgang til luksusvarer som te, sukker og tobakk. Til motsetning fikk de som ikke oppførte seg bra, kun brød og mat. I tillegg var all kommunikasjon mellom innsatte forbudt under soningen. De måtte i tillegg bruke masker for å unngå øyekontakt. Det var tenkt at det skulle få de innsatte til å reflektere over sine forbrytelser.
I sin tid var det et høysikkerhetsfengsel som var det var umulig å rømme fra, på lik linje som Alcatraz-fengselet i USA. Likevel skremte det ikke fangene fra rømningsforsøk, noe mange gjorde. En av de innsatte, Martin Cash, greide å rømme sammen med to andre. Et av de mest beryktede fluktforsøkene fant sted da George Hunt tildekket seg med kenguruskinn og rømte mot havet. Rømingsforsøket var derimot mislykket og han ble straffet med 150 piskeslag.
Like ved fengselsområdet ligger øya Isle Of The Dead. Alle som døde mens de sonet eller jobbet som fengselsvakt i Port Arthur ble begravd der.
Området tilhører verdensarven og fungerer i dag som museum. Port Arthur er i dag en av Australias mest besøkte turistattraksjoner, med et årlig besøkstall på over 250 000. Regjeringen bidrar økonomisk for å holde området gående.
Port Arthur-massakren
Den 28.april 1996 var det historiske området preget av en massakre, der 35 mennesker ble drept og 23 skadet. Den da 28 år gamle Martin Bryant ble siktet og senere tiltalt for drapene, og soner nå en livstidsdom i fengsel. Som følge av massakren ble det innført strengere våpenrestriksjoner i landet.
Geodynamikk
Geodynamikk kan relateres til astronomi. For eksempel ved å påvise ut av andre planeters indre oppbygging, rotasjonsbevegelse og koordinater i sammenheng med referansesystemet. På månen er det utplassert en seismograf, som fra jordskjelv generert av meteorittnedslag har vist at månen ikke har en flytende mantel, slik som jorden.
Forskning
Innen geodynamikk studeres ofte data samlet fra geodesi, GPS, InSAR, seismologi og datasimulering. Sentralt temaer for forskningen omhandler: deformasjon av bergarter fra stress, syklusen til superkontinentene slik som Pangea og Gondwanaland, observasjon av isbreer som analogi til manteloppførsel og ikke minst forståelse av drivkreftene rundt platetektonikken.
Norge
I Norge drives det forskning blant annet fra Centre for Earth Evolution and Dynamics (et senter for fremragende forskning) ved Universitetet i Oslo, og «system dynamics» ved Universitetet i Bergen.
Jordens oppbygning
Fra Andrija Mohorovičić oppdaget moho i 1909, startet kartleggingen av jordklodens indre. Seismografene utviklet seg og ble mer fintfølende, men likevel var man avhengig av svært kraftige jordskjelv for å kunne kartlegge de dypeste områdene av jordens indre. Under den kalde krigen ble seismografer et viktig instrument for å overvåke militære prøvesprenginger. Dette førte til en bredere dekning av seismografer omkring jordoverflaten. Enkelte av prøvesprengningene ble så kraftige at de sendte seismisk bølge gjennom kjernen til jordkloden. Disse dataene har vært viktige for kartleggingen av jorden og mye arbeid har derfor skjedd i kjølvannet av den kalde krigen.
Frá Fornjóti ok hans ættmönnum
Frá Fornjóti ok hans ættmönnum (norsk: Om Fornjot og hans ættmenn) er en betegnelse på to eller tre bruddstykker eller fragmenter av en eller flere islandske fornaldersagaer. Samlebetegnelsen «Frá Fornjóti ok hans ættmönnum» ble introdusert av den danske historikeren Carl Christian Rafn som ga ut to av bruddstykkene som en fornaldersaga i sitt verk «Fornaldar sögur Nordrlanda» (1829-30). I kildeskriftet Flatøybok (Codex Flatöiensis, fra slutten av det 14. århundre) kalles de to bruddstykkene Hversu Nóregr byggdisk (norsk: Hvordan Norge ble bygd) og Fundinn Nóregr (norsk: Norge funnet).
Aborlan
Aborlan (Bayan ng Aborlan) er en kommune på Filippinene. Kommunen tilhører provinsen Palawan og ligger på øy med samme navn.
Frá Fornjóti ok hans ættmönnum
Innbyrdes uavhengighet
Det er ikke noe som tyder på at de tre fragmentene som presenteres under samlebetegnelsen opprinnelig har vært skrevet som ett dokument. De to første («Hvordan Norge ble bebygd» og «Norge funnet») er nokså like i innhold. I innledningen til den norske utgaven av Flatøybok (2014) forklares det at «Hvordan Norge ble bebygd» ble «''skrevet en eller annen gang mellom 1225 og 1290 og er bevart bare i Flatøybok. Det er Magnus Torhallsson som har ført fortellingen i pennen. Han bygger sin fortolkning på en eldre og noe annerledes versjon. Den finnes i begynnelsen av Orknøyingesagaen lenger bak i denne boka (Norge funnet).''»
Fragmentet «Om Opplendingenes konger» er overlevert i manuskriptet Hauksbók og finnes ikke i andre håndskrifter. Den overleverte teksten er en kort, ensiders genealogisk oversikt over konger av Ynglingeætten fra Olav Tretelgja til Ragnvald Heidumhære som var Harald Hårfagres fetter.
Tematisk likhet
Samlingen av de tre bruddstykkene synes å være begrunnet i tematisk likhet. Alle har som hovedtema å ramse opp avstamningen til de kjente kongsslekter i Norden, i særdeleshet Ynglingeætten som Harald Hårfagre tilhørte.
«Norge funnet», som oppgis å være den eldste nedtegnelsen, ramser opp noen mytiske slektsledd fra urjotnen Fornjot. I Flatøybok er dette fragmentet plassert som en innledning til Orknøyingesagaen, og gir slektsmessig bakgrunn for Ragnvald Mørejarl.
«Hvordan Norge ble bygd» er den lengste teksten og er innledningsvis ganske lik Norge funnet. Den gir i tillegg mange andre slektslinjer for andre kongsslekter som Skjoldunger, Budlunger, Bragninger, Ødlinger, Vølsunger og Niflunger.
Den korte teksten «Om opplendingenes konger» (eller «Om opplandskongene») er et fragment som omtaler sju slektsledd i Ynglingeættens kongerekke fra den sannsynligvis historiske kong Olav Tretelgja i Värmland og fram til Ragnvald Heidumhære.
Opplysningene i sagafragmentene samsvarer i store trekk med opplysningene i Ynglingesagaen.
Muamer Tanković
Muamer Tanković (født 22. februar 1995) er en svensk fotballspiller som spiller for den greske klubben AEK Athen.
Han representerte Sverige under Sommer-OL 2016 i Rio de Janeiro, der han ble utslått i gruppespillet med det svenske U23-landslaget.
Kjøita
Kjøita er et bymessig strøk og ei kunstig øy, ved elvebredden av elva Otra i bydelen Lund i Kristiansand. Kjøita er tilknyttet resten av bydelen med seks korte bruer og til Kvadraturen med den 200 meter lange gangbrua Christian Quartbroa over hovedløpet av elva.
Sun Jun
Sun Jun (født 16. juni 1975) er en kinesisk badmintonspiller.
Han representerte Kina under Sommer-OL 2000 i Sydney, der han ble utslått i kvartfinalen i singel.
Gyllenhaleus
Gyllenhaleus er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middeslsstore til nokså store (9,5 - 16 millimeter), avlange og slanke, ganske flate, blanke, brunrøde bladbiller med svarte tegninger. Antennene er noe kortere enn hode + pronotum med 11 ledd. Hodet har en forlenget "snute" mellom antennefestene, denne er firkantet og omtrent så lang som resten av hodet. Pronotum er avrundet firkantet, dekkvingene nokså lange og nesten jevnbrede, med 8-10 rader av nokså grove punkter, uten opphøyde lengderibber. Beina er temmelig korte.
Levevis
Både larver og voksne lever på planter og eter fra dem. Artene lever på planter i familiene Costaceae og Zingiberaceae.
Utbredelse
Artene lever i Sentral-Afrika.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Peder Rasmus Lyng
Peder Rasmus Lyng (født 23. november 1799 på Egge i Nord-Trøndelag, død 26. februar 1863 samme sted) var en norsk proprietær, ordfører og stortingsmann.
Han var sønn av oberst Ole Rasmussen Lyng og hustru Ingeborg Anne Falck på Gjævran. Han hadde exam.jur. fra 1820. Etter farens død i 1823 overtok han storgården Gjævran, som hadde vært i slektens siden midten av 1700-tallet.
Lyng var Stods første ordfører fra innføringen av formannskapslovene av 1837 og ut året 1843; herredet omfattet på denne tiden også sognene Egge, Kvam, Følling og Steinkjer. Han var innvalgt på Stortinget fra Nordre Trondhjems amt fra 1842 til 1844, og fungerte som sekretær i Stortingets protokollkomité.
Lyng døde ugift og barnløs i 1863, hvorpå gården ble solgt på auksjon til Ole Anton Qvam.
Erik Knudsen av Sønderhalland
Erik Knudsen (circa 1255 - 1304) var hertug i Sønderhalland til sin død i 1304.
Han var yngste sønn av Knud Valdemarsen (uekte sønn av Vademar Sejr) og hustru Hedvig, en pommersk fyrstedatter. Yngre broder till svenske lagmannen Svantepolk Knutson til Viby og Strömsrum. Broder till grevinnen Lucie av Gleichen og hertuginnen Marina av Pommern. Eriks systerdotter Anastasia blev fyrstinnen i Mecklenburg.
Liksom flere av sine slektninger, måtte han under Erik Klipping vente på de len som han som kongelig etterkommer mente å ha krav på. Men da opposisjonen mot kongen fikk overhånd ble Erik først gjort til drost i 1283, og året etter ble han forlent med de fire sydligeste herredene i Halland under navn av hertugdømme. I 1285 ble han slått til ridder av den svenske kongen Magnus Ladulås.
Han døde i 1304 ble begravet hos sin far og farfar i St. Bendts kirke i Ringsted. Hans hustru Elisabeth/Lisbeth, som fremdeles levde i 1317, hadde født (troligen circa 1295) ham sønnen Barnim (Barnum) som skrev seg til Skarsholm i Sjælland. Eriks etterkommere oppnådde ikke fyrstelige stillinger, men de førte i deres skjold liksom ham en kronet løve over 10 hjerter eller sjøblad.
James M. Cox
Han var bondesønn, og tok lærereksamen som 16-åring. I sitt yrkesaktive liv var han blant annet lærer ved high school, journalist, eier og redaktør i flere aviser samt sekretær for kongressrepresentant Paul J. Sorg. Cox bygde opp et stort aviskonsern, Cox Enterprises, som inkluderte blant andre Dayton Daily News i Dayton. I desember 1939 kjøpte han The Atlanta Journal og Atlanta Georgian bare en uke før premièren på Tatt av vinden ble spilt i Atlanta. Avtalen inkluderte også radiostasjonen WSB, som sammen med WHIO i Dayton og WIOD i Miami gjorde at Cox' radiostasjoner hørtes fra De store sjøer til det nordlige Latin-Amerika.
Cox representerte Ohios 3. distrikt i Representantenes hus 1909–1913, deretter var han Ohios guvernør 1913–1915 og 1917–1921. I 1920 var han Det demokratiske partis presidentkandidat, og fikk daværende visemarineminister og senere president Franklin D. Roosevelt som visepresidentkandidat. Cox hadde gjort seg bemerket som en dyktig og populær reformator, og støttet president Woodrow Wilsons utenrikspolitikk og USAs inntreden i Folkeforbundet. Cox tapte valget mot senator Warren G. Harding, som også hadde bakgrunn som pressemann fra Ohio. Irving Stone, forfatter av boken They Also Ran om presidentkandidatene som tapte, mener at Cox var bedre egnet som president enn Harding på alle måter. Stone mener også at 1920-valget er det fremste eksempelet på et amerikansk presidentvalg der den beste kandidaten tapte. Cox støttet og agiterte for Roosevelts kandidatur i 1932, 1936, 1940 og 1944. Cox ble utpekt som delegat til den mislykkende London Economic Conference under den store depresjonen i 1933. I 1946 ble han tilbudt å overta en ledig plass i Senatet, men avslo.
Jevgenij Lagunov
Jevgenij Aleksandrovitsj Lagunov (russisk: Евгений Александрович Лагунов; Jevgenij Aleksandrovtij Lagunov) født 12. desember 1985 i Arkhangelsk) er en russisk svømmer innen først og fremst frisvømming. Han vant bronse ved europamesterskapet i kortbanesvømming 2005 i Trieste. Han konkurrerte også ved Sommer-OL 2004 i Athen. Ved Kortbane-EM i svømming 2010 i Eindhoven vant han sølvet på herrenes 100 meter fri med tiden 46,60.
St. Elizabeths Hospital
Siden 2010 har virksomheten vært begrenset til en del av sykehusets østcampus, som drives av det kommunale departementet for mental helse. Resten av sykehusets østcampus skal omreguleres og utvikles til andre formål av kommunen, som eier området. Sykehusets vestcampus eies av USAs føderale regjering og er under ombygging til nytt hovedkontor for Sikkerhetsdepartementet.
Marleve Mainaky
Marleve Mainaky (født 26. mars 1972) er en indonesisk badmintonspiller.
Han representerte Indonesia under Sommer-OL 2000 i Sydney, der han ble utslått i kvartfinalen i singel.
Aneja Beganovič
Hun ble tatt ut i 19-mannstroppen til Uroš Bregar foran Håndball-VM 2017 i Tyskland.
FREMO
FREMO (Freundeskreis Europäischer Modellbahner e.V.) er en europeisk interesseorganisasjon for modelljernbaneutøvere. Organisasjonen ble stiftet i 1981.
Historikk og utbredelse
Foreningen ble stiftet i 1981 og har i 2019 om lag 2100 medlemmer i 23 land. I Norge er det ca 90 medlemmer av FREMO, men det er flere som bygger etter FREMO-standarden uten å være medlem av den europeiske moderforeningen.
Formål
Formålet er nedfelt i statuttenes § 3: «Zweck des Vereins ist es, das Modellbahnerhobby, insbesondere dessen kreativitäts- und aktivitätsbezogenen Aspekt sowie den persönlichen Kontakt unter den Modellbahnern auf überregionaler und internationaler Ebene zu fördern.» foreningen skal med andre ord bidra til personlig kontakt over grensene mellom modelljernbaneutøvere som legger vekt på kreativitet og aktivitet. Foreningen henvender seg derfor ikke til det brede lag av modelljernbaneutøvere, men til entusiaster som legger særskilt vekt på utvikling av hobbyens kreative aspekter både når det gjelder modellering av virkeligheten i miniatyr og på å gjenskape en realistisk kjøring av jernbanetog, i tråd med de respektive lands forbilder (jernbaneselskapene).
FREMO-treff
For å nå dette målet arrangerer ulike lokale eller regionale grupper såkalte FREMO-treff. Ved slike treff kommer deltagerne med sine egne modelljernbanemoduler (anleggsdeler). Disse er bygget etter bestemte standarder, som dermed lar seg sette sammen til ett stort, kjørbart anlegg. Ettersom det tar tid å montere et slikt anlegg, varer et treff normalt minst en helg.
På et slikt midlertidig oppsatt anlegg gjennomfører man et såkalt «trafikkspill». Det vi si at man kjører tog etter nøye planlagte togruter; dette representerer i seg selv en modellering av en jernbanevirkelighet. Godstrafikk på skinnegangene gis et realistisk trafikkbilde, og godsvognene foregis å frakte varer fra en produsent på ett sted langs anlegget til en mottager på et annet sted. Med hver vogn følger et eget vognkort der det er plass til et fraktkort som viser avsender og mottager av vognens (ofte fiktive) last. Stasjonene er betjent med personale som sørger for at tog sendes mellom stasjonene etter en prosedyre som ofte ligger tett opp til slik det gjøres (eller ble gjort) ved en virkelig jernbane. Store stasjoner kan være betjent med egne stillverksoperatører og egne skiftelokomotivførere. Hvert enkelt tog kjøres av en lokomotivfører som følger toget hele veien, noe som er blitt mulig ved hjelp av moderne digitalstyring (DCC) av lokomotivene. Har man tilstrekkelig med deltagere på et treff, kan også godstogene ha en egen togfører (konduktør) som holder orden på alle vognene og deres vognkort, og er den som administrerer toget på stasjoner.
Et FREMO-treff er normalt et lukket arrangement for påmeldte, men det er lov for ikke-medlemmer å melde seg på. Norske FREMO-medlemmer arrangerte tidligere treff på Flymuseet på Gardermoen i starten av november hvert år, og de treffene var åpne for publikum som tilskuere i flymuseets generelle åpningstid på søndag.
Modulnormer
Kjernen i et FREMO-anlegg er anleggsmodulene. De bygges etter særskilte normer slik at ulike moduler lar seg relativt fritt sette sammen. Det er grensesnittet mot andres moduler som det stilles krav til. Hva den enkelte så bygger mellom disse grensesnittene, er overlatt nesten helt og holdent til den enkeltes kreativitet. En standardmodul er 50 cm bred og har en enkeltsporet jernbanelinje der skinnetoppen er 130 cm over gulvet. Det gis noen konturer for grensesnittet å velge blant. De to meste vanlige er en kontur der banen enten ligger i en skråning eller på flatt landskap med banevollen litt høyere enn slettelandet rundt. Ideelt skal man bare koble moduler til hverandre der konturene passer over ens.
Det stilles krav til sporkvalitet og til sporgeometri. Den skal i så stor grad som mulig være en riktig gjenskaping av virkelighetens jernbaner. Det betyr i praksis at kurveradien skal være stor. Minste tillatte radius på hovedlinje har lenge ligget på 150 cm, men anbefales nå til 200 cm. Til sammenligning har en standard Märklin-kurve en radius på 36 cm. Fordi et FREMO-anlegg settes sammen ved særskilte sammenkomster i dertil egnede (store) lokaler, kan man nettopp bygge sporet langt mer virkelighetstro enn man normalt har plass til ved en fastmontert hjemmeanlegg på begrenset plass.
NM i mangekamp innendørs 2016
NM i mangekamp innendørs 2016 ble arrangert i Sandneshallen 20. og 21. februar 2016.
FREMO
Modulnormer
Fordi avstanden mellom stasjoner gjerne er mye kortere enn i virkelighet, brukes en hurtigklokke slik at et døgn gjennomføres på 3-4 timer. På et treff forsøker man derfor å gjennomføre et trafikkdøgn flere ganger.
NM i mangekamp innendørs 2016
Dette var det første offisielle norgesmesterskapet i mangekamp innendørs som ble arrangert.
Senior
Kun to utøvere deltok.
Junior 19
Kun to utøvere deltok.
Senior
Svenske Lisa Linnell vant konkurransen med 4320 poeng, men stilte ikke i NM.
Junior 19
Kun to utøvere stilte til start.
FREMO
Modulnormer
Modulene bygges av enkeltpersoner og klubber. Det er intet krav til lengden av en modul, så trangbodde som ikke har plass til mer enn en kort modul kan likevel bidra ved et FREMO-treff. Passelig lengde angis likevel i de norske normene til å være mellom 80 og 160 cm.
FREMO i Norge
Det første FREMO-treffet i Norge ble arrangert i Arendal i mars 2001. Den første gangen FREMO ble presentert for modelljernbanemiljøet i Norge, var ved Modelljernbaneforeningen i Norges høstmesse i 2000. De fleste medlemmene i Norge holder til i Arendal, Horten, Kristiansand, Sandnes og Oslo-området, men det finnes enkeltmedlemmer over nesten hele landet. Det har også blitt registrert et gryende FREMO-miljø i Bodø og Trondheim. De senere årene har det vært årlige treff i Arendal ved påsketider, i Kristiansand i september, på Flymuseet på Gardermoen i starten av november (opphørte med 2011-treffet), og kanskje et til ved et av de andre stedene det er grupper av FREMO-medlemmer eller en klubb. Flere av klubbene driver med FREMO ved siden av et mer tradisjonelt klubbanlegg. Det første FREMO-treffet nord for polarsirkelen ble holdt i Bodø fra 28. juni til 1. juli 2018.
Fyrfat
Fyrfat er brukt til brenning av trekull for oppvarming. De var laget av kobber, messing eller jern og hadde gjennombrutte sider slik at glørne fikk lufttilførsel. Fyrfat har først og fremst hørt hjemme i bymiljøer og i høyere samfunnslag. Store fyrfat, som ofte hadde lokk, kunne plasseres på gulvet som fotvarmere. De mindre var først og fremst beregnet til å holde kjeler og andre kar varme. Disse hadde gjerne et skaft i siden og små føtter slik at de kunne plasseres på bordet, eller de kunne ha et høyt stativ av smijern slik at de kunne stå på gulvet ved siden av bordet. De aller minste fyrfatene kan også ha vært brukt som tobakspibe-fyrfade, der de røykende kunne ta glør til å tenne pipene med.
Bruken av fyrfat til oppvarming har nok først og fremst vært brukt i Mellom- og Sør-Europa. Under milde vintre kunne det der være god hjelp i et fyrfat plassert nede ved bena når det ikke var annen oppvarming i rommet. I Norden var det nødvendig med fyring i åpne ildsteder eller i ovner hvis det skulle være til noen hjelp i de kalde periodene.
James Marshall
James Marshall er navnet til flere personer:
Norges Grunnlov § 50
Paragraf 50 i Norges Grunnlov fastsetter aldersgrensen for å kunne stemme i stortingsvalg, som i dag er 18 år, og norske borgeres rett til å stemme når de er bosatt utenfor Norge på valgdagen.
Aldersgrensen ble senket fra 25 år til 23 år i 1920, deretter ytterligere senket til 21 år i 1946, til 20 år i 1967, før grensen i 1978 ble senket til 18 år.
Regler om stemmerett for norske borgere i utlandet kom først inn i bestemmelsen i 1928, og gjaldt da kun norske tjenestemenn ansatt i diplomatiet eller konsulatvesenet. Fra 1972 ble reglene gjort mer generelle.
I 1980 kom det også inn en egen bestemmelse i § 50 om at det ved lov kunne settes egne regler for «ellers stemmeberettigede Personer som paa Valgdagen aabenbart lide av alvorlig sjælelig Svekkelse eller nedsat Bevidsthet». Bestemmelsen ble fjernet i 2022.
Etter 2022 lyder paragrafen i sin helhet:
Xia Xuanze
Xia Xuanze (født 5. januar 1979) er en kinesisk badmintonspiller.
Han representerte Kina under Sommer-OL 2000 i Sydney, der han tok bronse i singel.
Johann Philipp Bronner
Johann Philipp Bronner (født 11. februar 1792 i Neckargemünd, død 4. desember 1865 i Wiesloch) var en tysk apoteker og vitikulturpioner.
Bronner publiserte i 1825 den såkalte bockschnittmetoden for vinstokkers pleie og utgav flere skrifter om vindyrking. På sine vinmarker dyrket han omkring 400 druesorter fra atskillige deler av Europa.
Ski Dubai
Det ble åpnet november 2005. Dette innendørs anlegget har et 85 meter høyt innendørs fjell med 5 løyper av ulikt fall og vanskelighetsgrad inkludert en 400 meter lang skiløype, verdens første innendørs Black diamond løype og ulike attraksjoner. som endres på en jevnlig basis. En skiheis og en slep heis bringer skiløpere og snowboardere opp på fjellet. I tillegg finnes en 3 000 m² Snø Park hvor bestående snøscooterbane og løype for sledeturer, en iskald klatrevegg, gigantiske snøballer og en isgrotte. Ski Dubai huser også en rekke pingviner som blir sluppet ut av sine innhegninger flere ganger om dagen. Publikum kan få møte Penguinene etter avtale, slik at allmennheten kan få anledning til nærmere kjennskap til pingviner. Vinterklær, ski og snowboard-utstyr er inkludert i inngangsbilletten.
Et ekstremt effektivt isolasjonsystem bidrar til anlegget holder en temperatur på -1 °C (30 °F) om dagen og -6 °C 21 °F) om natten når snøen blir produsert med snøkanoner
I 2007 Ski Dubai ble tildelt The Outstanding Achievement Award av Themed Entertainment Association. The Snow Play Ara ble designet og produsert av Thinkwell Gruppe. Ski Dubai var åstedet for der det 10 programmet realitiserien  The Amazing Race-Asia i første The Amazing Race Asia sesong. Det har også dukket opp som en omvei i senere The Amazing Race-programmer i den opprinnelige amerikanske versjonen.
Hamrefjell naturreservat
Hamrefjell naturreservat er et fredet område på 20 dekar i Øvre Eiker kommune, i Viken fylke. Reservatet ligger på Hamrefjellet på østsiden av Eikeren.
Det er også store lokale variasjoner på plantelivet i området; noen felter har stor artsrikdom, andre felter er artsfattige.
EM på skøyter 1891, menn
Det uoffisielle EM på skøyter 1891, herrer ble avholdt på Heiligengeistfeldbahn, St. Pauli, Hamburg, Tyskland den 23. og 24. januar med 16 utøvere fra 5 nasjoner, og blir regnet for å være det første uoffisielle europamesterskapet i hurtigløp på skøyter.
Ettersom ingen utøver klarte å vinne minst to distanser under mesterskapet ble ingen løper kåret som Europamester.
24. januar, 2. dag
Svært dårlige isforhold denne dagen.
Sammenlagt
Datidens kåring av europamestere skulle skje om noen av løperne vant minst 2 av 3 løp, noe som ikke skjedde i dette mesterskapet. Dermed ble det ikke kåret mester dette året.
Tall bak tid er plassering.
Pål Farstad
Pål Farstad (født 1. april 1959) er en norsk politiker (V). Han var stortingsrepresentant for Møre og Romsdal fra 2013 til 2017, og var Venstres førstekandidat i Møre og Romsdal også ved stortingsvalget 2017, men ble da ikke gjenvalgt til Stortinget.
Han kommer opprinnelig fra Ålesund, men er nå bosatt i Kristiansund.
Frem til han ble innvalgt på Stortinget, var Farstad medlem i fylkestinget i Møre og Romsdal og satt i hovedutvalg for utdanning. Han var også nestleder i fylkestingets miljøutvalg. Han var også bystyremedlem i Kristiansund, hvor han satt som leder av Næringsutvalget.
MARS (musikkgruppe)
MARS er en norsk urbansupergruppe fra Oslo, bestående av Magdi Abdelmaguid, Chirag Patel (fra Karpe Diem), Arif og Unge Ferrari. Sammen lager kvartetten musikk innen R&B- og hiphop-sjangeren. De utga den første selvtitulerte EP-en, MARS 12. januar 2018. Gruppens navn er et akronym for Magdi, Arif, Raggen (Chirag) og Stig (Unge Ferrari).
Historie
Alle av gruppens respektive medlemmer har en fremtredende solo-karrière. Samarbeidet ble først hintet til i desember 2017, da Karpe ble invitert ut på scenen under en Arif og Unge Ferrari konsert. Under konserten fremførte de låten «Jeg bruker ikke kondom» fra EP-en MARS som på det tidepunktet ikke var utgitt.
Med unntak av «Jeg føler meg som tshawe», ble alle sangene fra EP-en MARS også brukt i Karpes konsertfilm Adjø Montebello.
EP-en MARS ble nominert til henholdsvis Spellemannprisen 2018 i klassen urban. .
Hagby kirke
Kirkebygningen
Den eldste kirken på plassen ble oppført i middelalderen og hadde en komplisert bygningshistorie. I 1935 ble den gamle kirken utgravd i forbindese med en restaurering. Kirken viste seg være bygd i romansk stil med smalere kor og apside I middelalderen ble den bygd om i flere etapper. Koret ble utvidet to ganger og i sør ble det oppført et våpenhus. Ved den nordre perm var detet sakristi. På slutten av 1400-tallet kom det kalkmalerier. Våpenhusets trapp hadde en runestein, Hagbysteinen. , som ble antatt å være forsvunnet eller ødelagt på midten av 1800-tallet. Den ble gjennfunnet godt bevart ved et gravearbeide høsten 2016.
Den nåværende kirkebygning ble oppført 1838–1840 etter en tegning fra 1821 av arkitekten Axel Almfelt ved Överintendentsämbetet i Stockholm. Tegningen ble stort sett fulgt, men med visse mindre forandringer. Blant annet med flere vindusåpninger i kirkeskipet og tårnet. Kirkens eksteriør har nyklassisk preg. Selve interiøret har selv etter flere restaureringer bevart sin opprinnelige karakter.
Nesset (Levanger)
Nesset, også kjent som Neset eller Levangernesset, er ei halvøy og en tettbebyggelse i Levanger kommune i Trøndelag. Halvøya ligger nord for Alstadhaug og Eidsbotn, nordvest for Levanger sentrum, vest for Levangerbukta og sør og øst for Trondheimsfjorden. Tettbebyggelsen sør og øst på Nesset er en del av tettstedet Levanger, men utgjorde et eget tettsted fram til 2002. Denne tettbebyggelsen har omkring 3,654 innbyggere per 1. januar 2019.
Nesset er forbundet med Levanger sentrum via Sundbrua på fylkesvei 6866 over Levangersundet. Lenger vest ligger gangbrua Snekkarberget bru. Stedet har bussforbindelse med Levanger sentrum.
Arbeidskirka Bamberg kirke ligger på Nesset. Nesheim skole og Vårtun kristne oppvekstsenter ligger også her.
Noter
<references group="lower-alpha"/>
Hendrawan
Han representerte Indonesia under Sommer-OL 2000 i Sydney, der han tok sølv i singel.
Pachydemini
Pachydemini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utbredelse
De fleste slektene lever i Amerika, men slekten Pachydema har en del arter i Midtøsten og på Kanariøyene.
Systematisk inndeling
Sammenhengen mellom denne gruppen og Tanyproctini er noe uklar, og flere slekter har blitt flyttet mellom de to gruppene. Kanskje burde alle artene regnes til Tanyproctini.
Organisasjon for norske fagskolestudenter
Organisasjon for norske fagskolestudenter (ONF) er en partipolitisk uavhengig studentorganisasjon for norske fagskolestudenter. Organisasjonen har som mål å fremme fagskolestudenters interesser, vilkår og rettigheter overfor myndigheter og samfunnet for øvrig. ONF er også en rådgivende støtteorganisasjon for fagskolestudenter. Organisasjonen ble stiftet i 2012, og har over 23 000 medlemmer fordelt på 35 fagskoler.
San Vicente (Palawan)
San Vicente er en kommune på Filippinene. Kommunen tilhører provinsen Palawan og ligger på øy med samme navn.
ONF
ONF kan stå for
Oslo Fusion International Film Festival
Festivalens administrative og kunstneriske leder, Bard Ydén startet som programmerer i festivalen i 2003. Han overtok som administrativ og kunstnerisk leder i 2007, frem til 2016 hvor Vanja Ødegård overtok lederrollen med Ydén som rådgiver. Ydén trådte tilbake som leder i 2017, en rolle han fremdeles innehar pr. 2023.
I 2015 byttet festivalen navn fra Skeive Filmer, Oslo Gay & Lesbian Film Festival til Oslo/Fusion internasjonale filmfestival for å åpne opp og være mer inkluderende i programmeringen. Festivalen viser spillefilmer, dokumentarfilmer og kortfilmer med tematikk rundt seksuell legning, kjønns- og personlig identitet, annerledeshet fra alle verdenshjørner. Stikkord er identitet og legning, kjønn og kjønnsuttrykk, sex og seksualitet, ungdom og eldre, kroppspolitikk og -funksjonalitet, rase og etnisitet, kulturelle og etniske minoriteter, skeiv kunst og kultur, feminisme, politikk og menneskerettigheter samt øvrig annerledeshet i et primært hvitt, heteronormativt samfunn.
San Vicente (Palawan)
Barangayer
San Vicente inndeles i ti barangayer.
Oslo Fusion International Film Festival
Festivalen er en arena der alle er velkomne og hvor alle skal føle seg trygge.
Martha Wiborg Fleischer
Martha Mathea Wiborg Fleischer (født Wiborg 7. juli 1860 i Brevik, død 18. januar 1957 i Oslo ) var en norsk kokk, genealog, lærer og forfatter som gjorde seg mest bemerket med sine vegetariske oppskrifter.
Oslo Fusion International Film Festival
Med et sterkt programinnhold som får oppmerksomhet utenfor Norges landegrenser, ble festivalen bl.a. inkludert på MovieMaker Magazine og liste 20 Fantastic LGBTQ+ Film Festivals, og i 2018 utropte det norske filmbransjemagasinet Rushprint Oslo/Fusion som den norske filmfestivalen som er best på mangfold.
Martha Wiborg Fleischer
Familie
Martha Wiborg Fleischer var datter av kjøpmann, iseksportør, skipsreder, trelasthandler, ordfører og stortingsmann Thomas Johannes Wiborg d. e. (1812-1874) og hans annen hustru Karen Mathilde Quinsgård (1830-1867). Hun ble 23. juni 1886 gift i Strømsø kirke med politimester Hans Holmboe Fleischer av slekten Fleischer.
Oslo Fusion International Film Festival
Den 33. utgaven av Oslo/Fusion Int. Film Festival går av stabelen 22. til 29. september 2023 på Cinemateket i Oslo, Salt Art & Music og Vega scene.
Martha Wiborg Fleischer
Liv og virke
Martha Wiborg Fleischer tok i 1878 eksamen ved Nissens skole for voksne damer. I 1878-1881 var hun guvernante på Stein i Bærum, før hun i 1881-1886 var folkeskolelærer i Kristiania. Senere var hun medarbeider i flere aviser og tidsskrifter.
Hun var en ivrig forkjemper for en sunnere, mer vegetarisk livsstil, og holdt flere foredrag i folkeakademiene over emnet Lever vi sundt? I 1914 utga hun den vegetariske kokeboken Middag uten kjøtt. Den utkom i annet opplag i 1928. I 1916 kjøpte hun Kristiania vegetarsalon (eller Kristiania Vegetar- & Thesalon), som hun siden drev i en årrekke. Salongen hadde tilhold i Lille Grensen 5, og der fikk man servert lunsj, middag og aftensmat. Salongen var i årene 1920-1928 åsted for øvingene i Bondeungdomslagets musikklag under ledelse av Marius Moaritz Ulfrstad.
Fleischer overtok Karen Sophie Høeghs etterlatte genealogiske opptegnelser og videreutviklet disse til boken Slektene Wiborg, Brevik-Kragerø grenen, Schreiner, Esmark, Høegh, som utkom i 1925.
Winding
Winding kan vise til:
Ji Xinpeng
Ji Xinpeng (født 30. desember 1977) er en kinesisk badmintonspiller.
Han representerte Kina under Sommer-OL 2000 i Sydney, der han tok gull i singel.
Dagligvaretilsynet
Dagligvaretilsynet er et norsk forvaltningsorgan som ble opprettet 1. januar 2021.
Tilsynet skal håndheve lov om god handelsskikk i dagligvarekjeden og ivareta forbrukernes interesser ved å fremme redelighet, forutsigbarhet og lojalitet i kontraktsforhold. Det kan gi pålegg og treffe vedtak som kan påklages til Markedsrådet. Det kan også fastsette tvangsmulkt og ilegge overtredelsesgebyr som er tvangsgrunnlag for utlegg.
Tor Erik Engebretsen er direktør.
Jacob Une Larsson
Jacob Hugo Une Larsson (født 8. april 1994) er en svensk fotballspiller som spiller for den greske klubben, på lån fra Djurgårdens IF Fotboll.
Han representerte Sverige under Sommer-OL 2016 i Rio de Janeiro, der han ble utslått i gruppespillet med det svenske U23-landslaget.
Kragerøfjorden
Kragerøfjorden er en fjord i Kragerø kommune i Telemark. Den er hovedinnseilingslei inn mot Kragerø by. Fjorden har innløp mellom Vestre Rauane og Sjursholmane og strekker seg cirka 6 kilometer nordvestover mot Kragerø og Tåtøy. Vestover fra Tåtøy fortsetter fjorden videre som Kilsfjorden, og nordøstover som Bærøyfjorden.
Sebastian Starke Hedlund
Sebastian Starke Hedlund (født 5. april 1995) er en svensk fotballspiller som spiller for den islandske klubben Valur.
Han representerte Sverige under Sommer-OL 2016 i Rio de Janeiro, der han ble utslått i gruppespillet med det svenske U23-landslaget.
Elama Fa’atonu
Elama Fa’atonu (født 30. april 1994) er en friidrettsutøver fra Amerikansk Samoa, som konkurrerer i sprintløp. Han representerte Amerikansk Samoa under Sommer-OL 2012, der han ble utslått i de innledende rundene.
TV-året 1977
TV-året 1977 er en oversikt over hendelser, program og fødte og avdøde TV-personligheter i året 1977.
Puertrechus
Puertrechus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Levevis
Artene har et underjordisk levesett og lever dypt nede i bakken.
Utbredelse
Slekten er utbredt i Kina (Yunnan).
Fabrice Coiffic
Fabrice Coiffic (født 25. august 1984) er en mauritisk friidrettsutøver, som konkurrerer i sprintløp. Han representerte Mauritius under Sommer-OL 2012, der han ble utslått i de innledende rundene.
Jasmina Pišek
Jasmina Pišek (født 24. mai 1996 i Celje) er en slovensk håndballspiller, som spiller for den slovenske klubben og det slovenske landslaget.
Pišek fikk sin mesterskapsdebut for det slovenske kvinnelandslaget under Håndball-EM 2018 i Frankrike.
James Cruze
James Cruze (født James Cruze Bosen; 1884–1942) var en amerikansk skuespiller, produsent og filmregissør.
Cruze vokste opp opp i en danskættet mormonfamilie men praktiserte ikke religionen i voksen alder. I løpet av karrieren bidro han som regissør, skuespiller eller dreiebokforfatter til over 100 filmer.
My Lucky Stars
My Lucky Stars ble svært populær i Hongkong hvor den innbrakte HK$30 millioner (den første som passerte 30 millioner).
Dette er den andre av i alt syv filmer i Lucky Stars-serien. Den regnes halvveis som en oppfølger til Winners and Sinners (1983) og ble etterfulgt av Twinkle, Twinkle, Lucky Stars (1985).
Handling
De to Hongkong-politimennene Ricky og Muscle sendes til Tokyo for å finne og arrestere en korrupt politimann og å avdekke forbryterbanden han samarbeider med. Men det hele misslykkes og Ricky blir bli tatt til fange.
Muscle må returnere til Hongkong med uforrettet sak og i desperasjon oppsøker han fem barndomsvenner i håp om å få dem med seg for å befri Ricky og å sprenge yakuza-gruppen som holder ham fanget. De fem merksnodige barndomsvennene går under kallenavnet Five Lucky Stars og livnærer seg av småkriminalitet. Etter overtalelse og press går de motvillig med på planen og under veiledning av en kvinnelig politietterforsker reiser de fem til Japan.
Deres tilstedeværelse i Tokyo fører imidlertid til en rekke pussige og farlige situasjoner, men til tross for oddsene klarer de til slutt brasene og vender hjem til heder og ære.
Om filmen
Gruppen "Five Lucky Stars" består av omtrent de samme skuespillerne som i Winners and Sinners. Bortsett fra John Shum som er erstattet av Eric Tsang. De har også andre rollenavn.
Den ble ikke vist på kino i Norge, men ble utgitt på leievideo av C.P. Entertainment på midten av 1980-tallet.
Rollebesetning
(utvalg)
Polona Barič
Polona Barič (født 15. mai 1992 i Izola) er en slovensk håndballspiller, som spiller for den slovenske klubben og det slovenske landslaget.
Barič ble tatt ut i bruttotroppen til Uroš Bregar foran Håndball-EM 2016 i Sverige og 19-mannstroppen til Håndball-VM 2017 i Tyskland, men var ikke blant de 16 utvalgte i noen av mesterskapene.
Hun fikk sin mesterskapsdebut under Håndball-EM 2018 i Frankrike.
United Democratic Party (Tanzania)
United Democratic Party (UDP) er et liberalt politisk parti i Tanzania. Partiet er observatørmedlem av Den liberale internasjonale.
I valget i 2000 vant partiet 4 av 269 seter i nasjonalforsamlinga. I presidentvalget samme dag fikk partiets presidentkandidat John Momise Cheyo 4,2 % av stemmene.
I valget i 2005 hadde de ingen presidentkandidat, men vant 1 av 324 seter i nasjonalforsamlinga.
I valget i 2010 hadde de heller ingen presidentkandidat, men vant også denne gangen 1 av 357 seter i nasjonalforsamlinga.
Nordic 10000m Challenge 1998
Nordic 10000m Challenge 1998 var den 2. utgaven av Nordic 10000m Challenge. Det ble arrangert i Karstula i Finland 24. mai 1998.
GPS for synshemmede
GPS for synshemmede er tekniske hjelpemidler med GPS som gir blinde og svaksynte en mulighet å bevege seg i ukjente omgivelser uten ledsager. GPS kan brukes av den blinde personen som orienteringshjelpemiddel som supplement til den hvite stokken eller førerhund. Det finnes spesielle GPS-mottakere på markedet som gir tilbakemeldinger med syntetisk tale. Det er vanligvis informasjon om hvor man befinner seg, som gateadresse og punkter av interesse. (museer, minibanker, butikker med mer) Teknologien kan også brukes til å finne veien langs en rute som kan legges inn på forhånd.
LoroDux-prosjektet har basert seg på OpenStreetMap og Java-plattform for å kunne få tilgang til gratis kartmateriale. OpenStreetMap har på sin side et prosjekt for å tilrettelegge kartmaterialet sitt for funksjonshemmede ved å legge inn ekstra informasjon. Denne ekstra informasjonen beskriver tilgjengelighet for synshemmede ved å for eksempel merke gangveier med taktile tegn, trafikklys med lydsignal og informasjonstavler i punktskrift. Til bevegelseshemmede kan man legge inn informasjon om trapper, alternative ramper, heis og tilgjengelige innganger.
UNSCOM
UNSCOM, eller United Nations Special Commission, var en spesialkommisjon oppnevnt av FN etter Gulfkrigen for å overvåke at Irak overholdt nedrustningsvilkårene fastsatt av FN. Kommisjonen var i arbeid til 1999. Fra 1991 til 1997 ble UNSCOM ledet av Rolf Ekéus, deretter fra 1997 til 1999 av Richard Butler.
Spesialkommisjonens mandat ble gitt av Sikkerhetsrådet ved resolusjon 687 av 3. april 1991. Den fikk i oppdrag å påse at Irak ødela sine lagre av kjemiske og biologiske våpen, masseødeleggelsesvåpen og langdistanseraketter. Samarbeidet mellom Irak og UNSCOM var vanskelig, da irakiske myndigheter ikke oppfylte forpliktelsene nedfelt av FN. Nedrustningen tok derfor lengre tid en forutsatt.
I oktober 1998 brøt Irak samarbeidet med UNSCOM. FN opprettet i desember 1999 en ny kommisjon, United Nations Monitoring, Verification and Inspection Commission (UNMOVIC), for å overta våpeninspeksjonsarbeidet.
Fra Norge deltok Pål Aas ved Forsvarets forskningsinstitutt (FFI) som våpeninspektør i UNSCOMs arbeid.
One After 909 (sang)
«One After 909» er en sang av The Beatles som hovedsakelig ble skrevet av John Lennon, men offisielt kreditert Lennon/McCartney. Sangen ble først utgitt 8. mai 1970 i Storbritannia på albumet Let It Be. Ti dager senere kom samme album ut i USA.
Baao
Baao (Bayan ng Baao) er en kommune på Filippinene. Kommunen ligger på øya Luzon, og tilhører provinsen Camarines Sur. Folkmengden var på 58,849 innbyggere (folketelling i 2015).
Personer fra Baao
Baao er fødeby til den første filippinske biskop, msgr. Jorge I. Barlin.
Barangayer
Baao er inndelt i 30 barangayer.
One After 909 (sang)
Get Back Sessions – januar 1969
De forsøkte den igjen 7. januar. Den dagen var spesielt preget av udisiplinert øving på sanger som «Maxwell's Silver Hammer» og «Across the Universe». «One After 909» fungerte som en «reddende engel», men de følte det var en fare ved å øver for mye på den.
8. januar foretok de en gjennomkjøring av sangen etter å ha prøvekjørt gitarintroen. Dagen etter fulgte flere gjennomkjøringer og klipp fra disse ble med i filmen Let It Be.
«One After 909» før 1969
The Beatles hadde spilt «One After 909» lenge før 1969. De hadde den med på repertoaret i 1957/1958/1959/1960/1961/1962. Det finnes et amatør-opptak av gruppen som spiller den høsten 1960 i Hamburg samt et fra mars 1962 hvor de øvde i Cavern Club i Liverpool. Langt mer profosjonelle opptak av sangen ble gjort 5. mars 1963 i Abbey Road Studios. Etter å ha gjort seg ferdig med «From Me to You» og «Thank You Girl», tok de seg tid til fem tagninger av «One After 909». Kun en av dem ble komplett, men hadde en gitarsolo fra Harrison som Lennon tydeligvis var misfornøyd med, der han sier «what kind of solo was that?». Tagning 1 og 3 blir avbrutt tidlig siden McCartney har problemer med å spille uten plekter. Tagning 4 blir avbrutt mot slutten av solopartiet siden Lennon starter opp å synge før han skal. Derfor startet tagning 5 rett før solopartiet og Harrisons solo går bedre enn de foregående forsøk. Sekvenser fra både tagning 3, 4 og 5 ble gitt ut på Anthology 1 i 1995. Etter det kommer en versjon der tagning 4 og 5 er klippet sammen for å oppnå en optimal versjon.
Første gang publikum hadde anledning til å høre 1963-varianten, var i perioden 18. juli - 11. september 1983 i Abbey Road Studios. Grunnet oppgradering av utstyr i kontrollrommet til studio 2, brukte studioet tiden til å vise publikum filmen The Beatles at Abbey Road. Alle fem tagningene samt den sammenkoblete varianten, var å finne på bootlegs før Anthology 1 ble utgitt.
Amatør-opptakene fra 1960 er i takt og tempo veldig lik 1969-utgavene, mens opptakene fra 1962 er mer identiske med «beat»-tempoet som ble benyttet i mars 1963. Lennon spurte The Rolling Stones i 1963 om de ville spille den inn, men de takket nei. Derimot takket de ja til «I Wanna Be Your Man»
UNOMSA
UNOMSA, eller United Nations Observer Mission in South Africa, var en politisk observatørstyrke utplassert av FN i Sør-Afrika for å overvåke den politiske prosessen i landet fram til avholdelse av de første frie flerpartivalgene i landet etter apartheid. Etter inngåelsen av den nasjonale fredsavtalen i september 1991, ble det etablert fredskomitéer i områder med særlig skarp konflikt og mye politisk vold. FNs sikkerhetsråd vedtok i resolusjon 772 datert 17. august 1992 å støtte dette fredsarbeidet ved å sende den politisk observatørmisjonen UNOMSA til landet.
Rinnan (Levanger)
Rinnan er ei grend i Levanger kommune i Trøndelag. Stedet ligger helt øst i kommunen, like ved grensen mot Verdal. Grunnkretsen Rinnan har 135 innbyggere per 1. januar 2019.
Jernbanestasjonen Rinnan stasjon på Nordlandsbanen åpnet i 1904, ble omgjort til jernbaneholdeplass i 1968 og nedlagt i 2003. Stasjonsbygningen er tegnet av Paul Armin Due og ble oppført i 1904. Europavei 6 passerer Rinnan.
Noah Sonko Sundberg
Han representerte Sverige i Sommer-OL 2016 i Rio de Janeiro, der laget hans, det svenske U23-landslaget, ble slått ut i gruppespillet.
Rinnan (Levanger)
Nedenfor Rinnan ligger området Rinnleiret, hvor Rinnleiret naturreservat ligger. Rinnleiret militærleir, som ble etablert i 1894 og nedlagt i 2002, ligger ved Rinnan.
Dongpingdialekt
Dongpingdialekt er en mandarinkinesisk dialekt som tales i fylket Dongping i provinsen Shandong i Kina.
Claysville (Indiana)
Acme er et kommunefritt område (unincorporated community) i Vernon Township i Washington County, i delstaten Indiana i USA.
Historie
Claysville ble opprinnelig kalt Middletown og opprettet under det siste navnet i 1828. Da det første postkontoret ble opprettet i 1839 skiftet det navn til Claysville. Postkontoret var i drift til 1906.
Råen naturreservat
Råen naturreservat ble etablert 19. juni 1970. Edelløvskog område ligger i Øvre Eiker, i Viken fylke, ved fylkesvei 2754 mellom Darbu og Krekling.
Reservatet dekker et areal på ca. 15 dekar og er fredet for å bevare en forekomst av alm-linde skog som også utgjør et fint landskapselement.
Suhaila Seddiqi
Suhaila Seddiqi (født 11. mars 1949 i Kabul i Afghanistan, død 4. desember 2020 i Kabul ) var en afghansk politiker.
Hun var helseminister i perioden 2001–2004 i president Hamid Karzais tid og en av Afghanistans få kvinnelige ledere den gang. Seddiqi var den eneste kvinne i Afghanistan som innehadde tittelen general, og satt i både Afghanistans siste konge Mohammed Zahir Shahs regjering, og i kommunistregjeringen i 1970- og 1980-årene.
Seddiqi var en av få kvinner under talibanregimet som nektet å bære burka.
Seddiqi døde i Kabul den 4. desember 2020 av komplikasjoner utløst av covid-19. Hun var 71 år.
Harold & Kumar Escape from Guantanamo Bay
Handlingsreferat
Etter å ha kommet hjem fra White Castle, bestemmer Harold Lee og Kumar Patel seg for å reise til Amsterdam, Nederland, slik at Harold kan overraske deres nabo og kjæreste Maria. Men ved flyplassen krangler Kumar med en TSA-agent for å ha undersøkt Kumar «på grunn av hudfargen» til tross for at agenten var mørkhudet. De møter Kumars eks-kjæreste Vanessa Fanning, som er forlovet med Colton Graham, Harolds tidligere venn fra college, hvis familie har politiske forbindelser. Flypassasjerene tror Kumars nye oppfinnelse er en bombe, og de blir pågrepet av en flyvakt. Ron Fox, en nevrotisk og ekstremt rasistisk viseminister for innenrikssikkerhet, mener duoen er agenter for en konspirasjon mellom Al-Qaida og Nord-Korea, og sender dem til Guantanamo Bay på Cuba.